wickkiey/tamil-wikipedia-chunked huggingface dataset:
# உன்னை நெனச்சேன் பாட்டுபடிச்சேன்

## கதைச்சுருக்கம்

முத்தரசு (கார்த்திக்) மற்றும் பெரியசாமி (நிழல்கள் ரவி) இருவரும் சகோதரர்கள். இவர்கள் இருவரும் அவர்களுடைய தந்தை (வினுச்சக்கரவர்தி) மற்றும் பாட்டியுடன் (காந்திமதி) வசித்து வந்தனர். மீனாட்சி (சசிகலா) முத்துராசுவின் முறைப்பெண். ஆனால் அவளுக்கு வேறொரு ஆணுடன் (ஆனந்தராஜ்) திருமணத்திற்கு ஏற்பாடு செய்யப்பட்டது. ஆனால் அவள் முத்தரசு அல்லது பெரியசாமி இருவரில் ஒருவருக்கு திருமணம் செய்து கொடுக்க வேண்டும். எனவே இரு சகோதரர்களும் மீனாட்சியை கடத்த திட்டமிடுகின்றனர். ஆனால் கடத்தும் போது பெரியசாமி இறந்து விடுகின்றான்.  
இதனால் இரு ஊர்க்காரர்களுக்கிடையிலும் மோதல்கள் உருவாக பஞ்சாயத்து கூட்டப்பட்டு பிரச்சினைக்கு தீர்வுகாண முற்படுகின்றனர். பஞ்சாயத்தின் போது மீனாட்சி தனது மாமாவின் வீட்டில்தான் தங்குவேன் என்று கூறுகிறாள். ஏனென்றால் மீனாட்சிக்கு அவர்களின் அடியாள் கூட்டத்தை பிடிக்கவில்லை. முத்தரசுவின் தந்தை மீனாட்சிக்கும் முத்தரசுவிற்கும் திருமணம் செய்ய ஏற்பாடு செய்கின்றார். ஆனால் முத்தரசுவிற்கு சில ஆண்டுகளுக்கு முன் இறந்து போன தனத்தின் (மோனிசா) மீதுள்ள காதலை மறக்க முடியவில்லை. இதன்பின்னர் என்ன நடக்கிறது என்பதுதான் மீதிக்கதை.
# உன்னை நெனச்சேன் பாட்டுபடிச்சேன்

## நடிகர்கள்

- கார்த்திக் - முத்துராசு
- சசிகலா - மீனாட்சி
- மோனிசா - தனம்
- நிழல்கள் ரவி- பெரியசாமி
- ஆனந்தராஜ்
- ஜனகராஜ்
- ராஜேஷ்
- செந்தில் - குப்புசாமி
- வினுச்சக்கரவர்தி
- விஜயன் - ரத்தினசாமி (மீனாட்சியின் தந்தை)
- காந்திமதி
- பி. ஆர். வரலக்சுமி- சின்ன தாயி (தனத்தின் தாய்)
- விஜய சந்திரிகா - மீனாட்சியின் தாய்
- கோவை சரளா - சாந்தி
- திருப்பூர் ராமசாமி
- ஏ. கே. வீரசாமி - பூசாரி
- கறுப்பு சுப்பையா
- பெரிய கறுப்பு தேவர்
- அழகு
# உன்னை நெனச்சேன் பாட்டுபடிச்சேன்

## இசை

இத்திரைப்படத்திற்கு இசைஞானி இளையராஜா இசையமைத்திருந்தார். மேலும் 1992 ம் ஆண்டு இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்வரிகளை கங்கை அமரன், வாலி, பிறைசூடன், பொன்னடியன் ஆகியோர் எழுதியுள்ளனர்.
# லொள்ளு சபா பாலாஜி

**லொள்ளு சபா பாலாஜி** (1971 – March 7, 2014) என்பவர் இந்திய திரைப்பட நடிகராவார். இவர் தொலைக்காட்சித் தொடர்களில் நடித்து பின்பு திரைத்துறைக்கு வந்தார். திண்டுக்கல் சாரதி மற்றும் சிலம்பாட்டம் திரைப்படங்களில் நடித்ததன் மூலமாக அறியப்படுகிறார். விஜய் தொலைக்காட்சியில் லொள்ளு சபா என்ற தொடரின் மூலம் தொலைக்காட்சி நிகழ்ச்சியில் பிரபலமானார்.  
2002 இல் பேசாத கண்ணும் பேசுமே திரைப்படத்தின் மூலம் தமிழ்த் திரைப்படங்களில் நடிக்கத் தொடங்கினார்.
# லொள்ளு சபா பாலாஜி

## திரை வாழ்க்கை

| ஆண்டு | படம் | மொழி | கதாப்பாத்திரம் | குறிப்பு |
| --- | --- | --- | --- | --- |
| 2002 | *பேசாத கண்ணும் பேசுமே* | தமிழ் |  |  |
| 2005 | *காதல் எப்எம்* | தமிழ் |  |  |
| 2007 | *18 வயசு புயலே* | தமிழ் | சின்னப்பதாஸ் |  |
| 2008 | *திண்டுக்கல் சாரதி* | தமிழ் |  |  |
| 2008 | *சிலம்பாட்டம்* | தமிழ் |  |  |
| 2009 | *திரு திரு துறு துறு* | தமிழ் |  |  |
| 2009 | *நியூட்டனின் மூன்றாவது விதி* | தமிழ் |  |  |
| 2009 | *சிரித்தால் ரசிப்பேன்* | தமிழ் | கிருஷ்ணா |  |
| 2009 | *குடியரசு* | பாலாஜி |  |  |
| 2010 | *அம்பாசமுத்திரம் அம்பானி* |  |  |  |
| 2011 | *மின்சாரம்* | தமிழரசனின் துணையாள் |  |  |
# லொள்ளு சபா பாலாஜி

## மரணம்

பாலாஜி மஞ்சள் காமாலை நோய் தாக்குதலால் சிகிச்சை பெற்று வந்தார். அதன் பாதிப்பு காரணமாக 2014 மார்ச் மாதம் 7 ஆம் நாள் காலமானார்.
# 18 வயசு புயலே

***18 வயசு புயலே*** என்பது 2007 தமிழ் காதல் திரைப்படம் ஆகும். இதனை எம். விஜய் எழுதி இயக்கியிருந்தார். இத்திரைப்படத்தில் ராஜேஷ், நளினி, பாத்திமா பாபு, வெண்ணிற ஆடை மூர்த்தி, லொள்ளு சபா பாலாஜி மற்றும் பாண்டு ஆகியோர் நடித்திருந்தனர்.
# 18 வயசு புயலே

## நடிகர்கள்

- அஜய் பிரதீப் - சூரியா
- பிரீத்தி வர்மா - பூஜா
- ராஜேஷ் - ராமகிருஷ்ணன்
- நளினி - வசந்தா
- பாத்திமா பாபு - சீதா
- வெண்ணிற ஆடை மூர்த்தி
- லொள்ளு சபா பாலாஜி
- பாண்டு
- சிறீலதா
- தனலட்சுமி
- பாபு
- சிசர் மனோகர்
- ராஜ் கிருஷ்ணா
- ஜெயசூரியா
- தமிழரசன்
- ஆர். மகேந்திரக் குமார்
- மாஸ்டர் அஸ்வின் மற்றும் மாஸ்டர் பிரதீப்
- லக்சா
# பாத்திமா பாபு

**பாத்திமா பாபு** (*Fathima Babu*) என்பவர் தமிழ் திரைப்பட மற்றும் தொலைக்காட்சி நடிகையும், செய்தி வாசிப்பாளரும் ஆவார். இவர் பாபு என்பவரைத் திருமணம் செய்து கொண்டார்.  
தூர்தர்சன் தொலைக்காட்சி, ஜெயா தொலைக்காட்சியில் ஆகியவற்றில் செய்தி வாசிப்பாளராக இருந்தார். மின்னலே, திருத்தனி, பத்ரி போன்ற பல தமிழ்த் திரைப்படங்களில் நடித்துள்ளார். தொலைக்காட்சி தொடர்களில் குணச்சித்திரக் கதாப்பாத்திரத்தில் நடித்தவர், *தாலியா தகரமா* என்ற நகைச்சுவை தொலைக்காட்சி தொடரை இயக்க திட்டமிட்டிருந்தார்.  
இவர் முன்னாள் முதல்வர் செயலலிதா அ.தி.மு.கவின் தலைமையிடத்தில் இருந்தபோது அக்கட்சியில் இணைந்தார். இவருடன் செய்தி வாசிப்பாளர் நிர்மலா பெரியசாமியும் இணைந்தார். இவர்களை அதிமுகவின் தலைமைப் பேச்சாளர்களாக 2013 இல் செயலலிதா நியமித்திருந்தார்.
# நியூட்டனின் மூன்றாவது விதி

**நியூட்டனின் மூன்றாவது விதி** (பொருள்: நியூட்டனின் இயக்க விதிகள்) என்பது 2009 இல் வெளிவந்த தமிழ் அதிரடி நாடக திரைப்படம் ஆகும். இதனை தாய் முத்துச்செல்வன் இயக்கியிருந்தார். எஸ். ஜே. சூர்யா, இராஜீவ் கிருஷ்ணா, சயாலி பகத் ஆகியோர் நடித்திருந்தனர்.
# நியூட்டனின் மூன்றாவது விதி

## நடிகர்கள்

- எஸ். ஜே. சூர்யா
- இராஜீவ் கிருஷ்ணா
- சயாலி பகத்
- யுகேந்திரன்
- சதீஸ்குமார் சுப்பிரமணி
- தலைவாசல் விஜய்
- தாரிகா
- சாம்ஸ்
- சத்யபிரியா
- லொள்ளு சபா பாலாஜி
# கௌஃப்மான் ஒலிபீனேற்றம்

**கௌஃப்மான் ஒலிபீனேற்றம்** (*Kauffmann olefination*) என்ற வினையின் மூலம் ஆல்டிகைடுகளையும் கீட்டோன்களையும் விளிம்பில் மெத்திலீன் குழுவைக் கொண்ட ஒலிபீன்களாக மாற்றலாம். செருமானிய வேதியியலாளர் தாமசு கௌஃப்மான் கண்டறிந்த காரணத்தால் இவ்வினை கௌஃப்மான் ஒலிபீனேற்றம் என அழைக்கப்படுகிறது. டெப்பி ஒலிபீனேற்றம், விட்டிக் வினை போன்ற வினைகளுடன் இவ்வினையும் நெருங்கிய தொடர்பு கொண்டுள்ளது.  
இவ்வினைக்கான வினைப்பொருளை மாலிப்டினம் அல்லது தங்குதன் ஆலைடுகளுடன் தாழ் வெப்பநிலையில் (−78 °செல்சியசு) மெத்தில்லித்தியம் சேர்த்து தளத்திலேயே உருவாக்கப்படுகிறது  
.  
வினைக்குத் தயாராகும் செயல்முறையின் போது செயல்திறனுள்ள வினைப்பொருள் தோன்றுகிறது. இது சுக்ராக் கார்பீனல்ல (எ.கா. டெப்பி-வினைப்பொருள்) என்று அணுக்கரு காந்த ஒத்ததிர்வு சோதனைகள் தெரிவிக்கின்றன.
# கௌஃப்மான் ஒலிபீனேற்றம்

## வினைவழிமுறை

வளையக் கூட்டு மற்றும் வளைய நீக்க வினை படிநிலை வரிசையில் ஒலிபீனேற்ற செயல்முறை நிகழ்வதாக வினைவழிமுறை சோதனைகள் கூறுகின்றன.
# கௌஃப்மான் ஒலிபீனேற்றம்

## பயன்பாடுகள்

நீண்ட காலமாக செயற்கை கரிம வேதியியலில் இச்சேர்மத்தின் பயன்பாடு ஏதும் அறியப்படாமல் இருந்தது. 2002 ஆம் ஆண்டு டெர்பீன் கிளினால் தயாரிப்பிற்கான ஒட்டுமொத்த தொகுப்பு வினையில் மிதமான மற்றும் காரமல்லா வினைப்பொருளாகப் பயன்படுத்தப்பட்டது. ஓருலைச் செயல்முறையில் ஒலிபீன் சீரிடம்பெயர் படிநிலையுடன் கிரப்சு வினையூக்கியுடன் இதுவும் பயன்படுகிறது. கனிம வேதியியல் வினை விளைபொருள்களையும் இந்த கரிமவுலோக வினையூக்கி சகித்து ஏற்றுக் கொள்கிறது.
# நிர்மலா பெரியசாமி

**நிர்மலா பெரியசாமி** என்பவர் செய்தி வாசிப்பாளராகவும், தொலைக்காட்சி நிகழ்ச்சிகளில் தொகுப்பாளராகவும் இருந்துள்ளார்.
# நிர்மலா பெரியசாமி

## குடும்பம்

இவர் கரூரில் மார்க்சிஸ்ட் கம்யூனிஸ்ட் கட்சியை சேர்ந்த தட்சிணாமூர்த்தி என்பவருக்கு மகளாகப் பிறந்தார். இவர் பெரியசாமி என்கிற பி.எஸ்.என்.எல் ஊழியரை திருமணம் செய்து கொண்டார். இவர்களுக்கு விக்னேஷ் ஒரு மகன் உள்ளார்.
# நிர்மலா பெரியசாமி

## தொலைக்காட்சியில்

இவர் இரண்டு வருடம் ஆசிரியராகப் பணியாற்றினார். பொதிகை தொலைக்காட்சியில் ஏழு வருடங்கள் செய்தி வாசிப்பாளராக பணியாற்றினார்.
# நிர்மலா பெரியசாமி

## அரசியல்

இவர் 2003 அக்டோபர் 28 ஆம் நாள் ஜெயலலிதா முன்னிலையில் அதிமுகவில் இணைந்தார். இவருடன் செய்திவாசிப்பாளர் பாத்திமா பாபுவும் அதிமுகவில் இணைந்தார். அதிமுக கட்சியின் நட்சத்திரப் பேச்சாரளாக அறியப்படுகிறார். இவர் அதிமுக கட்சியின் செய்தி தொடர்பாளர், தலைமை நட்சத்திரப் பேச்சாளர் போன்ற பல பதவிகள் வகித்தார்.  
ஜெயலலிதாவின் மரணத்திற்குப் பிறகு அதிமுக இரண்டாக பிரிந்த போது, ஓபிஎஸ் அணியில் நிர்மலா பெரியசாமி இருந்தார்.
# ஸ்ரீ நடராஜன்

**ஸ்ரீ ** என்கிற ஸ்ரீராம் நடராஜன் ஓர் இந்தியத் திரைப்பட நடிகர் ஆவார். இவர் பாலாஜி சக்திவேல் இயக்கத்தில் வெளிவந்த *வழக்கு எண் 18/9* (2012) இல் முதன்முதலாக நடிகரானார்.  
மிஷ்கின் இயக்கத்தில் *ஓநாயும் ஆட்டுக்குட்டியும்* (2013) லோகேஸ் இயக்கத்தில் *மாநகரம் (திரைப்படம்)* (2017) போன்ற திரைப்படங்களில் நடித்துப் புகழ் பெற்றார்.  
இவர் விஜய் தொலைக்காட்சியில் கனா காணும் காலங்கள் என்ற தொலைக்காட்சி தொடரில் நடித்துள்ளார். பின்பு விஜய் தொலைக்காட்சி நடத்திய பிக் பாஸ் தமிழ் 1 நிகழ்ச்சியில் பங்குபெற்றார்.
# ஸ்ரீ நடராஜன்

## திரைப்படங்கள்

| **ஆண்டு** | **படம்** | **கதாபாத்திரம்** | **குறிப்பு** |
| --- | --- | --- | --- |
| 2012 | *வழக்கு எண் 18/9* | வேலு | விஜய் விருதுகள் (சிறந்த திரைப்படம்) |
| 2013 | *ஓநாயும் ஆட்டுக்குட்டியும்* | சந்துரு |  |
| 2015 | *சோன் பப்டி* | சிவா |  |
| 2016 | *வில் அம்பு* | கார்த்திக் |  |
| 2017 | *மாநகரம்* | பரணி |  |
| 2023 | *இறுகப்பற்று* | அர்ஜுன் | } |  
;தொலைக்காட்சி
- *கனா காணும் காலங்கள்* (2006)
- *பிக் பாஸ் தமிழ் 1* (2017)
# ஐஸ்வர்யா தத்தா

**ஐஸ்வர்யா தத்தா** என்பவர் இந்தியத் திரைப்பட நடிகையாவார். இவர் தமிழுக்கு எண் ஒன்றை அழுத்தவும் என்ற திரைப்படத்தில் நடித்துப் புகழ்பெற்றார். 2018 இல் *பிக் பாஸ் தமிழ் 2* என்ற விஜய் தொலைக்காட்சி நிகழ்ச்சியில் கலந்து கொண்டு இரண்டாவதாக வந்தார்.
# ஐஸ்வர்யா தத்தா

## திரைப்படங்கள்

| **ஆண்டு** | **படம்** | **கதாப்பாத்திரம்** | **மொழி** | **குறிப்பு** |
| --- | --- | --- | --- | --- |
| 2015 | *தமிழுக்கு எண் ஒன்றை அழுத்தவும்* | ஹரிணி | தமிழ் |  |
| 2015 | *பாயும் புலி* | திவ்யா | தமிழ் |  |
| 2015 | *ஆச்சாரம்* | நந்தினி | தமிழ் |  |
| 2016 | *ஆறாது சினம்* | வர்சா | தமிழ் |  |
| 2017 | *சத்ரியன்* | சத்ரியனின் தோழி | தமிழ் |  |
| 2018 | *மறைந்திருந்து பார்க்கும் மர்மம் என்ன* | பாரதி | தமிழ் | } |
# ஐஸ்வர்யா தத்தா

## திரைப்படங்கள்

### தொலைக்காட்சியில்

விஜய் தொலைக்காட்சி - 2018 - *பிக் பாஸ் தமிழ் 2*  
சன் தொலைக்காட்சி - 2024 - டாப் குக் டுப் குக்
# அஞ்சலி ராவ் (நடிகை)

**அஞ்சலி ராவ்** என்பவர் இந்திய திரை நடிகையும், தொலைக் காட்சி நடிகையும் ஆவார். இவர் தென்னிந்திய மொழிகளான தமிழ், தெலுங்கு மலையாளம் படங்களில் நடித்துள்ளார்.  
*வன்மம் (திரைப்படம்)* (2014) மற்றும் *பேபி* (2015) மூலம் அறியப்படுகிறார்.
# அஞ்சலி ராவ் (நடிகை)

## திரைத்துறை

| **ஆண்டு** | **படம்** | *கதாப்பாத்திரம்* | **மொழி** | **குறிப்பு** |
| --- | --- | --- | --- | --- |
| 2013 | *சூது கவ்வும்* | கேசவனுடன் வேலைபார்ப்பவள் | தமிழ் |  |
| *பீட்சா II: வில்லா* | ஆர்த்தியின் தோழி | தமிழ் |  |  |
| 2014 | *மாலினி 22 பாளையங்கோட்டை* | ஜென்சி | தமிழ் |  |
| *வன்மம் (திரைப்படம்)* | ஹேமா | தமிழ் |  |  |
| 2015 | *பேபி* | தமிழ் |  |  |
| 2016 | *அச்சம் என்பது மடமையடா* | மைதிலி முரளிதரன் | தமிழ் |  |
| *மாலினி* | ஜென்சி | தெலுங்கு |  |  |
| 2017 | *கண்ணா பிண்ணா* | தமிழ் |  |  |
| *பீச்சாங்கை* | அபிராமி | தமிழ் |  |  |
| 2018 | *சம்டைம்ஸ்* | சீலா | தமிழ் |  |
| *அண்ணனுக்கு ஜே* | வேணி | தமிழ் |  |  |
| *செய்* | ஜனகி | தமிழ் |  |  |
# அஞ்சலி ராவ் (நடிகை)

## தொலைக்காட்சி

| ஆண்டு | தலைப்பு | கதாப்பாத்திரம் | மொழி | தொலைக்காட்சி | குறிப்பு |
| --- | --- | --- | --- | --- | --- |
| 2017–2018 | மகாலட்சுமி | அஞ்சலி | தமிழ் | சன் தொலைக்காட்சி |  |
| 2017–2018 | தலையணைப் பூக்கள் | வேதவல்லி | தமிழ் | ஜீ தமிழ் | நிஷா கிருஷ்ணன் |
| 2018-present | லட்சுமி ஸ்டோர்ஸ் | ராஜி | தமிழ் | சன் தொலைக்காட்சி | } |
# இமயமலை பிணந்தின்னிக் கழுகு

**இமயமலை பிணந்தின்னிக் கழுகு** அல்லது **இமயமலை ராஜாளி** (*Himalayan vulture* அல்லது *Himalayan griffon vulture* (*Gyps himalayensis*) என்பது அசிபித்ரிடே குடும்பத்தைச் சேர்ந்த ஒரு தொல்லுலகக் கழுகு ஆகும். இது ஐரோப்பிய பிணந்திண்ணிக் கழுகுடன் நெருக்கமாக தொடர்புடையது, மேலும் இது ஒரு காலத்தில் அதன் ஒரு துணை இனமாக கருதப்பட்டது. இந்த இனமானது பொதுவாக இமயமலையில் மற்றும் அருகிலுள்ள திபெத்திய பீடபூமியில் காணப்படுகின்றன என்றாலும் இவை தெலங்காணாவுக்கும் தமிழ்நாட்டின் ஆனைக்கட்டி மலைப்பகுதிக்கும் வலசை வந்ததை பறவையியலாளர்கள் கண்டறிந்தனர். இது தொல்லுலகின் அசிபித்ரிடே குடும்பத்தின் இரண்டு பெரிய குழுகுகளில் ஒன்றாகும்.
# டேனியல் ஆன்னி போப்

**டேனியல் ஆன்னி போப்** (பிறப்பு 1 ஜூன் 1990) என்பவர் தமிழ் திரைப்பட நடிகராவார். இவர் *இதற்குத்தானே ஆசைப்பட்டாய் பாலகுமாரா* (2013) திரைப்படத்தின் மூலம் அறியப்படுகிறார். விஜய் தொலைக்காட்சி நடத்திய பிக்பாஸ் தமிழ் 2 என்ற நிகழ்ச்சியில் பங்குபெற்றார். சன் லைப் தொலைக்காட்சியில் மசாலா கபே என்ற நிகழ்ச்சியின் நடுவராக பணியாற்றினார்.  
சென்னை லயோலாக் கல்லூரியில் விஸ்வல் கம்யூனிக்கேசன் படித்துள்ளார். இவர் வெற்றிமாறன் இயக்கிய *பொல்லாதவன்* (2007), *பையா* (2010) மற்றும்*ரொத்திரம்* (2011) போன்ற திரைப்படங்களில் நடித்திருந்தாலும், மக்களால் கவனிக்கப்படவில்லை. கோகுல் இயக்கத்தில்2013 இல் வெளியான நகைச்சுவைத் திரைப்படமான *இதற்குத்தானே ஆசைப்பட்டாய் பாலகுமாரா* (2013) என்பதில் விஜய் சேதுபதிக்கு நண்பராக வந்தார். அத்திரைப்படத்தில் மக்களால் நன்கு அறியப்படும் நகைச்சுவை நடிகரானார்.
# டேனியல் ஆன்னி போப்

## திரைப்படங்கள்

**+ திரைப்படங்கள்
! ஆண்டு
! திரைப்படம்
! கதாப்பாத்திரம்
! குறிப்பு**  
| 2007 | *பொல்லாதவன்* |  |  |
| --- | --- | --- | --- |
| 2010 | *பையா (திரைப்படம்)* |  |  |
| 2011 | *ரௌத்திரம் (திரைப்படம்)* |  |  |
| 2013 | *இதற்குத்தானே ஆசைப்பட்டாய் பாலகுமாரா* | ரொம்ப சுமார் மூஞ்சி குமாரு |  |
| 2015 | *மாசு என்கிற மாசிலாமணி* | பேய் |  |
| 2016 | *கவலை வேண்டாம்* | பிளாக் தங்கப்பா |  |
| 2017 | *மரகத நாணயம்* | இளங்கோ |  |
| 2017 | *ரங்கூன்* | டிப் டாப் |  |
| 2017 | *திரி* | ஜீவாவின் நண்பன் |  |
| 2017 | *ஆயிரத்தில் இருவர்* |  |  |
| 2017 | *சக்க போடு போடு ராஜா* |  |  |
| 2018 | *ஒரு நல்லநாள் பாத்து சொல்றேன்* | சதீஸ் |  |
| 2018 | *காத்தாடி* | துப்பாக்கி |  |
| 2018 | *ஜருகண்டி* | பாரி |  |
| 2018 | *சைனா* | ஐயப்பா | } |
**+ தொலைக்காட்சியில்
! ஆண்டு
! நிகழ்ச்சி
! தொலைக்காட்சி
! குறிப்பு**  
| 2017-2018 | *காமெடி கில்லாடிஸ்* | ஜீ தமிழ் | நடுவர் |  |
| --- | --- | --- | --- | --- |
| 2018 | *பிக் பாஸ் தமிழ் 2* | விஜய் தொலைக்காட்சி | பங்கேற்பாளர் |  |
| 2018-present | மசாலா கேப் | சன் லைப் | நடுவர் |  |
| 2018 | தாயா தாரமா | சன் தொலைக்காட்சி | பங்கேற்பாளர் |  |
| 2018 | காதலிக்க நேரமில்லை | சன் லைப் | பங்கேற்பாளர் | } |
# சந்தீபன் சந்தா

**சந்தீபன் சந்தா** (*Sandipan Chanda*) ஒர் இந்திய சதுரங்க கிராண்டு மாசுட்டர் ஆவார். இவர் இந்தியாவின் மேற்கு வங்காள மாநிலம், கொல்கத்தா நகரைச் சேர்ந்தவர் ஆவார். 1983 ஆம் ஆண்டு ஆகத்து மாதம் 13 தேதி சந்தீபன் பிறந்தார். 2003 ஆம் ஆண்டு இவருக்கு கிராண்டு மாசுட்டர் பட்டம் கிடைத்தது. குராகாவ் சதுரங்கத் திருவிழாவில் ஒன்பது புள்ளிகளுக்கு 7.5 புள்ளிகள் எடுத்தார். அலெக்சாண்டர் சாபலோவை விட அரை புள்ளிகள் அதிகம் எடுத்து போட்டியில் இவர் வெற்றி பெற்றார்.  
சதுரங்க ஒலிம்பியாடு போட்டிகளில் 2004, 2006 மற்றும் 2008 ஆம் ஆண்டுகளில் இந்தியாவின் சார்பாக சந்தீபன் பங்குபெற்றார்.  
2013 ஆம் ஆண்டு நடந்த உலக சதுரங்க சாம்பியன் போட்டியில் விசுவ நாதன் ஆனந்துக்கு போட்டி உதவியாளராக இருந்தார்.  
நெதர்லாந்தில் நடைபெற்ற சதுரங்க சாம்பியன் போட்டிகளில் 2016 மற்றும் 2017 ஆம் ஆண்டுகளில் வெற்றி பெற்றார்.
# கவிதாலயா கிருஷ்ணன்

***கவிதாலயா* கிருஷ்ணன்** என நன்கறியப்பட்ட **டி. கிருஷ்ணன்** ஒரு இந்திய திரைப்பட மற்றும் தொலைக்காட்சி நடிகர் ஆவார். இவர் தமிழ்த் திரைப்படங்கள் மறறும் தொலைக்காட்சித் தொடர்களில் துணை கதாபாத்திரங்களில் நடித்தமைக்காக நன்கறியப்பட்டவர் ஆவார். இவர் கவிதாலயா புரொடக்சன்ஸ் நிறுவனம் தயாரித்து, இயக்குநர் கே. பாலச்சந்தர் இயக்கிய திரைப்படங்கள் மற்றும் தொலைக்காட்சித் தொடர்களில் தொடர்ந்து நடித்து வந்ததால் இவருடைய பெயருடன் *கவிதாலயா* என்பது அடைமொழியாக ஒட்டிக்கொண்டது.
# கவிதாலயா கிருஷ்ணன்

## தொழில் வாழ்க்கை

இவர் எண்பதிற்கும் மேற்பட்ட திரைப்படங்கள், அறுபதிற்கும் மேற்பட்ட தொலைக்காட்சித் தொடர்கள் மற்றும் மேடை நாடகங்களில் 1000 முறைக்கும் மேலாக நடித்தவர் ஆவார். இவருக்கு 2005 ஆம் ஆண்டில் தமிழ்நாடு அரசு கலைமாமணி விருது வழங்கியது. சென்னையில் உள்ள கிண்டி பொறியியல் கல்லூரியில் தன்னுடன் வகுப்புத் தோழனாக இருந்த கிரேசி மோகனுடன் இணைந்து மேடை நாடகங்களில் நடிக்கத் தொடங்கினார். கிரேசி மோகனின் நாடகமான *சலுானில் நிச்சயிக்கப்பட்ட திருமணம்* என்ற நாடகத்தை இயக்குநர் கே. பாலச்சந்தர் பொய்க்கால் குதிரை என்ற திரைப்படமாக இயக்கிய போது அத்திரைப்படத்தில் அறிமுகமானார்.
# கவிதாலயா கிருஷ்ணன்

## தொழில் வாழ்க்கை

### நடித்த திரைப்படங்கள்

- பொய்க்கால் குதிரை
- சிந்து பைரவி
- தர்மத்தின் தலைவன்
- சத்யா
- அபூர்வ சகோதரர்கள்
- மனதில் உறுதி வேண்டும் (1987 திரைப்படம்)
- அஞ்சலி
- அண்ணாமலை
- சின்ன மாப்பிள்ளை
- பாட்ஷா
- அவ்வை சண்முகி
- நேருக்கு நேர்
- துள்ளித் திரிந்த காலம்
- நட்புக்காக
- சுயம்வரம்
- மஜ்னு
- ஏய் நீ ரொம்ப அழகாய் இருக்கே
- தசாவதாரம்
- கனவு வாரியம்
- திருட்டு பயலே 2
- 96
# கவிதாலயா கிருஷ்ணன்

## தொழில் வாழ்க்கை

### தொலைக்காட்சித் தொடர்கள்

- இரயில் சிநேகம்
- கையளவு மனசு
- காதல் பகடை
- மர்மதேசம்
- இணை கோடுகள்
- அரிதாரம் பூசிய உறவுகள்
- கடவுளுக்கு கோபம் வந்தது
- பொண்டாட்டி தேவை
- சஹானா
- செல்வி
- அமுதா ஒரு ஆச்சர்யக்குறி
- எங்க வீட்டுப் பெண்
- வாணி ராணி
- தலையணைப் பூக்கள்
# டைதயோடையசோல்

**டைதயோடையசோல்கள்** (*Dithiadiazoles*) என்பவை வேதியியலில் RCN<sub>2</sub>S<sub>2</sub> என்ற பொது வாய்ப்பாட்டைக் கொண்டுள்ள பல்லினவளையச் சேர்மங்களின் குடும்பத்தைக் குறிக்கும். பல மாற்றியன்கள் காணப்படுவதற்கு சாத்தியம் இருப்பினும் 1,2,3,5-டைதயாடையசோல்கள் மட்டுமே அதிக கவனத்தை ஈர்ப்பனவாக உள்ளன. நடுநிலைச் சேர்மங்கள் 7 π எலக்ட்ரான்களுடன் அடிப்படைக் கூறுகள் எனப்படும் தனியுறுப்புகளாக உள்ளன. டைதயோடையசோல்களை ஆக்சிசனேற்றம் செய்து டைதயாடையசோனியம் நேர்மின் அயனிகள் பெறப்படுகின்றன.  
தயசைல் குளோரைடுடன் நைட்ரைல்கள் சேர்த்து வினைபுரியச் செய்வதால் டைதயாடையசோனியம் நேர்மின் அயனிகளின் குளோரைடு உப்புகள் தயாரிக்கப்படுகின்றன.
# போரோல்

**போரோல்** (*Borole*) என்பது கருத்தியல் நிலையிலுள்ள ஒரு பல்லின வளையக் கரிமச் சேர்மம் ஆகும். ஐந்து உறுப்பினர்களைப் பெற்று C<sub>4</sub>H<sub>4</sub>BH என்ற மூலக்கூற்று வாய்ப்பாட்டால் இச்சேர்மம் விவரிக்கப்படுகிறது.பதிலீடு செய்யப்படாத சேர்மம் எதுவும் தனிமைப்படுத்தப்படவில்லை. தனித்துப் பிரிக்கப்பட்ட பதிலீடு செய்யப்பட்ட வழிப்பெறுதிகள் போரோல்கள் எனப்படுகின்றன.
போரோல்களை மெட்டலோல்கள் எனப்படும் சைக்ளோபென்டாடையீன் வழிப்பெறுதிகளாக வகைப்படுத்துகிறார்கள். இதனடிப்படையில் நோக்கினால் இவை பிரோல்களில் உள்ள நைட்ரசன் அணுக்களை போரான் அணுக்கள் இடப்பெயர்ச்சி செய்துள்ள பிரோல்களின் கட்டமைப்பை ஒத்த சேர்மங்களாகக் கருதப்படுகின்றன. எனினும் அக்கெல்சு விதியை போரோலுக்கு பொருத்திக் காணவியலாது. அரோமாட்டிக் பண்புக்கு எதிரான சேர்மமாக இது கருதப்படுகிறது .
# போரோல்

## வினைகள்

பென்டாபினைல்போரோல் என்ற முதலாவது போரோலை தனித்துப் பிரிக்க இயலும். 1,1-டைமெத்தில்-2,3,4,5-டெட்ராபீனைல்சிடானோலுடன் பீனைல்போரான் டைகுளோரைடு சேர்த்து வினைபுரியச் செய்வதால் இதை தயாரிக்க இயலும். பெரொசீன் வகைச் சேர்மங்களைத் தயாரிக்க போரோல்களைப் பயன்படுத்தலாம் Boroles can be used to form ferrocene-like sandwich compounds.
.
# ரங்கூன் (2017 திரைப்படம்)

ரங்கூன் (Rangoon)என்பது 2017 இல் வெளிவந்த அதிரடித் திரைப்படம் ஆகும். இதனை ராஜ்குமார் பெரியசாமி இயக்கியுள்ளார். இப்படத்தை இயக்குநர் ஏ. ஆர். முருகதாஸ் தயாரித்தார்.கௌதம் கார்த்திக் (நடிகர்), சானா மக்புல் ஆகியோர் இப்படத்தில் முக்கியக் கதாபாத்திரத்தில் நடித்தார்கள். இதே பெயரில் இந்தியில் மொழிமாற்றம் செய்யப்பட்டது.
# ரங்கூன் (2017 திரைப்படம்)

## கதைச்சுருக்கம்

சிறு வயதில் தொலைத்த வாழ்க்கையை வாழ வெங்கட்(கௌதம் கார்த்திக் (நடிகர்))டின் குடும்பம் ரங்கூனிலிருந்து சென்னை வருகிறது. தந்தை இறந்த பின் வெங்கட் தனது தாயார்(ஸ்ரீபிரியா) மற்றும் அவனது சகோதரி(உபாசனா) வை கவனித்டு வருகிறார். நண்பனான குமாருடன் (சித்திக்) சேர்ந்து சட்டவிரோதமாக தங்கத்தை கடத்தும் குண்சீலனுடன் பணிபுரிகின்றனர். வெங்கட் சீக்கிரமாகவே குணசீலனின் நம்பிக்கைக்கு பாத்திரமாகின்றான். மேலும் நடாஷாவுடன் காதலில் விழுகிறான் வெங்கட் இதற்கிடையில் அதிகாரி சயத் இந்தக் கடத்தலை தடுத்து குணசீலனையும் அவனது கூட்டத்தையும் கைது செய்ய முயல்கிறார். குணசீலன் தான் கடைசியாக ஒரு பெரிய கடத்தலை செய்ய எண்ணி அதன் பொறுப்பை வெங்கட்டிடம் ஒப்படைக்கிறான். இதற்கிடையில் அந்தத் தங்கம் வெங்கட்டிடமிருந்து பறிக்கப்படுகிறது. தங்கத்தை பறித்தவர் யார்? தங்கம் மீட்கப்பட்டதா? குணசீலனும் அவனது ஆட்களும் கைது செய்யப்பட்டனரா? என்பதும் மீதிக் கதையாகும்.
# ரங்கூன் (2017 திரைப்படம்)

## நடிகர்கள்

கௌதம் கார்த்திக் -வெங்கட்  
சானா மக்புல் - நடாசா  
டேனியல் ஆன்னி போப் - சசி  
சித்திக் - குணசீலன்  
ஆனந்த் - சயத் நியாசுதின்  
ஸ்ரீ குமார் - கேசவன்
# ரங்கூன் (2017 திரைப்படம்)

## தயாரிப்பு

2004 இல் ஏ. ஆர். முருகதாஸ் தன்னுடைய உதவியாளர் ராஜ்குமார் பெரியசாமி என்பவரைக் கொண்டு முதலில் ரங்கூன் படத்தை எடுக்க திட்டமிட்டுள்ளார். அதே போல ஜி. வி. பிரகாஷ் குமார்க்கு பதிலாக அறிமுக இசையமையார் விக்ரம் இப்படத்தின் உள்ளே வந்தார். அனிஷ் தருண் ஒளிப்பதிவை மேற்கொண்டுள்ளார். இப்படத்தின் படபிடிப்பு மியான்மர் மற்றும் சென்னையில் படமாக்கப்பட்டது.
# ரங்கூன் (2017 திரைப்படம்)

## ஒலித்தொகுப்பு

5 பாடல்கள் கொண்ட இப்படத்தின் இசை விஷால் சந்திரசேகர்.
# திரி

**திரி** (*Thiri*) 2017 ஆம் ஆண்டில் வெளிவந்த தமிழ்த் திரைப்படமாகும். இதனை அசோக் அமிர்தராஜ் இயக்கியுள்ளார்.  
அஸ்வின் ககுமனு, சுவாதி ரெட்டி, ஜெயப்பிரகாசு, ஏ. எல். அழகப்பன் மற்றும் கருணாகரன் ஆகியோர் நடித்துள்ளனர்.
# திரி

## நடிகர்கள்

- அஸ்வின் ககுமனு ஜீவா
- சுவாதி ரெட்டி ஸ்வாதி
- ஜெயப்பிரகாசு ஜீவாவின் தந்தை
- அனுபமா குமார் ஜீவாவின் தாய்
- ஏ. எல். அழகப்பன்
- கருணாகரன்
- டேனியல் ஆன்னி போப்
- அஞ்சலி
- பாண்டு
- சென்றாயன்
- சேரன்ராஜ்
# 1-நைட்ரோபைரீன்

**1-நைட்ரோபைரீன்** (*1-Nitropyrene*) என்பது C<sub>16</sub>H<sub>9</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எரிதல் செயன்முறையின்போது ஓர் உடன் விளைபொருளாக இச்சேர்மம் உருவாகிறது. டீசல் இயந்திரத்தில் வெளியிடப்படும் முதன்மையான நைட்ரோயேற்ற பல்வளைய அரோமாட்டிக் ஐதரோகார்பன் சேர்மமும் இதுவேயாகும். புற்றுநோய் ஆராய்ச்சி அனைத்துலக முகமை 1-நைட்ரோபைரீன் சேர்மத்தை குழு2பி புற்றுநோயூக்கி என வகைப்படுத்தியுள்ளது. மேலும் இவ்வேதிச் சேர்மத்தால் மனிதர்களிடத்திலும் புற்றுநோய் உருவாகும் சாத்தியம் உள்ளதாக இம்முகமை தெரிவிக்கிறது.
# திரு திரு துறு துறு

***திரு திரு துறு துறு *** 2009 இல் வெளிவந்த தமிழ்த் திரைப்படமாகும். நந்தினி ஜேஎஸ் என்பவர் இப்படத்தை இயக்கியுள்ளார். அஜ்மல் அமீர், ரூபா மஞ்சரி, மௌலி (இயக்குநர்), லட்சுமி ராமகிருஷ்ணன், பேபி தர்மன் ஆகியோர் நடித்துள்ளனர்.
# திரு திரு துறு துறு

## நடிகர்கள்

- அஜ்மல் அமீர் அர்ஜூன்
- ரூபா மஞ்சரி அர்ச்சனா
- மௌலி (இயக்குநர்) சீனிவாசன்
- லட்சுமி ராமகிருஷ்ணன் கவிதா சினிவாசன்
- டி. ஆர். கே. கிரண் தேவா எஸ்.ஐ
- லொள்ளு சபா பாலாஜி
- சனனி ஐயர் கௌரவத்தை தோற்றம்
- பேபி தர்மன்
- நரேந்திரா
- அரவிந்த்
- தீபா நரேந்திரா
- எம். மோனிசா
- சாய்ராம்
# சாருகேசி (எழுத்தாளர்)

**சாருகேசி** என்ற புனைபெயரைக் கொண்ட **எஸ். விஸ்வநாதன்** (1938 - சனவரி 30, 2019) தமிழக எழுத்தாளரும், இசை விமர்சகரும் ஆவார். பிரபலமான வார, மாத இதழ்களில் தமிழிலும் ஆங்கிலத்திலும் சங்கீத, நாட்டிய, நாடக விமர்சனங்கள் எழுதி வந்தார்.
# சாருகேசி (எழுத்தாளர்)

## வாழ்க்கைக் குறிப்பு

சாருகேசியின் இயற்பெயர் சுப்பிரமணியன் விஸ்வநாதன். பாலக்காட்டில் பிறந்தார். எழுத்தாளர் எழுத்தாளர் தேவனின் உறவினர். *உலக மாமியார்களே ஒன்று சேருங்கள்* என்ற இவரது சிறுகதை கல்கியில் முதல்பரிசை வென்றது.
# நாகம்மை

**நாகம்மை** (Nagammai) (1885–1933) ஒரு இந்திய சமூக செயற்பாட்டாளர் மற்றும் பெண் உரிமைச் செயற்பாட்டாளரும் ஆவார். இவர் இந்தியாவில் இயங்கி வந்த புலனடக்க இயக்கம் மற்றும் வைக்கம் சத்யாக்கிரகம் ஆகியவற்றில் கலந்து கொண்டமைக்காக நன்கு அறியப்பட்டவர் ஆவார். இவர் சுய மரியாதை இயக்கத்தை தலைமை தாங்கிய ஈ. வெ. ரா. பெரியாரின் மனைவியாவார்.
# நாகம்மை

## தொடக்க கால வாழ்க்கை

நாகம்மை சென்னை மாகாணத்தில் இருந்த சேலம் மாவட்டத்தில் தாதம்பட்டி என்ற ஊரில் ரெங்கசாமி மற்றும் பொன்னுத்தாய் என்ற பெற்றோருக்கு 1885 ஆம் ஆண்டு மகளாகப் பிறந்தார். நாகம்மை முறையான கல்வி பயின்றதில்லை. 1898 ஆம் ஆண்டு தனது 13 ஆம் வயதில் தனது மைத்துனர் இராமசாமியை மணந்தார். இத்தம்பதியினருக்கு ஒரு குழந்தை பிறந்து ஐந்து மாத காலத்தில் இறந்து விட்டது.
# நாகம்மை

## செயற்பாடுகள்

1919 ஆம் ஆண்டில், இராமசாமி இந்திய தேசிய காங்கிரசில் சேர்ந்தார். நாகம்மை இவரது அரசியல் வாழ்க்கைக்கு மிகுந்த ஆதரவாக இருந்தார். மகாத்மா காந்தி கள்ளுக்கடை மறியல் போராட்டத்திற்கான அழைப்பு விடுத்த போது, ஈரோட்டில் பெண்களைக் கொண்டு கள்ளுக்கடை மறியல் போராட்டத்தை முன்னின்று நடத்தினார். இந்த இயக்கமானது நாட்டின் பிற பகுதிகளில் வன்முறை சம்பவங்கள் நிகழ்ந்த போது மற்ற காங்கிரஸ் தலைவர்கள் காந்தியை போராட்டங்களைக் கைவிட வேண்டினர். காந்தி இந்தப் போராட்டத்தின் முடிவு என் கைகளில் இல்லை ஈரோட்டில் உள்ள இரண்டு பெண்களிடம் உள்ளது என்றார். அந்த இரண்டு பெண்கள் நாகம்மை மற்றும் நாகம்மையின் மைத்துனி கண்ணம்மாள் ஆகியோர் ஆவர்.  
1925 ஆம் ஆண்டில் இராமசாமி சுயமரியாதை இயக்கத்தைத் தொடங்கிய போது இயக்கத்தில் பெண்கள் பங்குபெறுவதை ஊக்கப்படுத்தினார். இவர் பல விதவை மறுமணங்கள் மற்றும் சுயமரியாதைத் திருமணங்களை முன்னின்று நடத்தியுள்ளார்.
# சல்மா

**ரொக்கியா பேகம்** என்கிற **ராஜாத்தி சல்மா** (*Rajathi Salma*) என்பவர் 1968-ஆம் ஆண்டு தமிழ்நாட்டின் திருச்சி மாவட்டத்தில் உள்ள துவரங்குறிச்சி என்ற ஊரில் பிறந்த தமிழ் இஸ்லாமிய பின்னணி கொண்ட கவிஞர், எழுத்தாளர் மற்றும் அரசியல்வாதியாவார். சல்மா எழுதிய *இரண்டாம் சாமங்களின் கதை*, ஆங்கிலத்தில் மொழி பெயர்க்கப்பட்ட பிறகு, *ஏசியன் புக்கர் ப்ரைஸ்* எனப்படும் *மேன் ஏசியன் லிட்டெரரி விருது*க்காக தேர்வு செய்யப்பட்டிருந்ததன் காரணமாகத் தமிழ் இலக்கிய உலகில் பரவலாக அறியப்பட்டவர். தமிழ் படைப்பாளி ஒருவர் ‘ஏசியன் புக்கர் ப்ரைஸ்’க்கான லாங் லிஸ்ட்டில் தேர்வு செய்யப்பட்டது இதுவே முதல் முறையாகும்.
# சல்மா

## இளம்பருவம்

சல்மா 1968-ஆம் ஆண்டு திருச்சி மாவட்டம் துவரங்குறிச்சி என்கிற ஊரில் சம்சுதீன், சர்புன்னிசா ஆகியோரின் மகளாகப் பிறந்தார். இவரது 13-ஆம் வயதில் தனது தோழிகளுடன் திரையரங்குக்குச் சென்று திரைப்படம் பார்த்த காரணத்தால் இவரது குடும்பத்தார் இவரைப் பள்ளிக்குச் செல்ல அனுமதிக்கவில்லை. திராவிட இயக்க மரபு கொண்ட அப்துல் மாலிக் என்பவருக்குத் திருமணம் செய்து வைக்கப்பட்டார். அதன்பின் கவிதைகள், கட்டுரைகள், கதைகள் எழுதத் தொடங்கினார். இவருக்குச் சலீம் ஜாஃபர், முஹம்மது நதீம் என இரண்டு புதல்வர்கள் உள்ளனர்.
# சல்மா

## அரசியல் வாழ்வு

சல்மா திருச்சி மாவட்டம், பொன்னம்பட்டி பேரூராட்சி மன்றத் தலைவராக இருந்துள்ளார். 2006-இல் மருங்காபுரி தொகுதியில் தி.மு.க. சார்பில் போட்டியிட்டு வெற்றி வாய்ப்பை இழந்தார். பின்னர், தமிழ்நாடு சமூகநல வாரிய தலைவியாக நியமனம் செய்யப்பட்டார். தி.மு.க.வில் மகளிர் அணி பிரச்சாரக்குழு செயலாளராகப் பணியாற்றி வருகிறார்.
# சல்மா

## எழுதிய நூல்கள்

### கவிதைத்தொகுப்பு

- சல்மாவின் 17-ஆம் வயதில் காலச்சுவடு பதிப்பகம் மூலமாக *ஒரு மாலையும் இன்னொரு மாலையும்* என்கிற முதல் கவிதைத் தொகுப்பு வெளியானது. ஆங்கிலத்திலும் *An Evening and Another Evening* என்று மொழிபெயர்கப்பட்டுள்ளது.
- 2003-ஆம் ஆண்டு *பச்சை தேவதை* காலச்சுவடு பதிப்பகம் மூலம் வெளியிடப்பட்டது. *Green Angel* என்று ஆங்கிலத்திலும் மொழிபெயர்க்கப்பட்டுள்ளது.
# சல்மா

## எழுதிய நூல்கள்

### புதினங்கள்

- *இரண்டாம் ஜாமத்தின் கதைகள்* (2004) *The Hours Past Midnight* என்று ஆங்கிலத்தில் மொழிபெயர்க்கப்பட்டுள்ளது. மலையாளத்திலும் மொழிபெயர்க்கப்பட்டுள்ளது. மேலும் இந்தி, ஜெர்மன், கடாலன் ஆகிய மொழிகளிலும் மொழிப்பெயர்ப்பு வேலைகள் நடந்துவருகின்றன.
- *மனாமியங்கள்* (2016) - இதுவும் ஆங்கிலத்தில் *Dreams* என்ற பெயரில் மொழிபெயர்க்கப்பட்டுள்ளது.
# சல்மா

## விருதுகள்

- மகாகவி கன்னையாலால் சேதியா அறக்கட்டளை சார்பில் பல்வேறு மொழிகளில் சிறந்து விளங்கும் கவிஞர்களுக்கு ஆண்டுதோறும் "மகாகவி கன்னையாலால் சேதியா விருது" வழங்கப்பட்டு வருகிறது. 2019-ஆம் ஆண்டிற்கான விருது கவிஞர் சல்மா அவர்களுக்கு வழங்கப்பட்டது.
- திராவிடர் கழகம் சார்பில் தந்தை பெரியார் விருது (2018) வழங்கப்பட்டது.
# லிஸ்டின் ஸ்டீபன்

**லிஸ்டின் ஸ்டீபன்** என்பவர் இந்தியத் திரைப்படத் தயாரிப்பாளர் ஆவார். இவர் தென்னிந்திய மொழிகளான தமிழ் மலையாளம் மொழிகளில் படங்களை தயாரித்துள்ளார்.  
2011 இல் டிராபிக் என்ற திரைப்படத்தை தயாரித்துள்ளார். இதுவே முதல் தயாரிப்பாகும். சாப்பா குரிஷ் என்பது இவரது தயாரிப்பில் வெளிவந்த இரண்டாவது திரைப்படம்.
# லிஸ்டின் ஸ்டீபன்

## திரைத்துறை

| ஆண்டு | திரைப்படம் | மொழி | குறிப்பு |
| --- | --- | --- | --- |
| 2011 | *டிராபிக்* | மலையாளம் | சிறந்த திரைப்படத்திற்கான பிலிம்பேர் விருது- மலையாளம் |
| *சாப்பா குரிஷ்* | மலையாளம் |  |  |
| 2012 | *உஸ்டட் ஹோட்டல்* | மலையாளம் | சிறந்த புகழ்பெற்ற திரைப்படத்திற்கான தேசிய விருது  
சிறந்த திரைப்படத்திற்கான சிம்மாசனம் விருது  
சிறந்த திரைப்படத்திற்கான ஏசியாநெட் விருது  
சிறந்த திரைப்படத்திற்கான பிலிம்பேர் விருது- பரிந்துரை |
| 2013 | *சென்னையில் ஒரு நாள் (திரைப்படம்)* | தமிழ் | டிராபிக் திரைப்படம் மறுஆக்கம் |
| *புலிவால் (திரைப்படம்)* | தமிழ் | சாப்பா குரிஷ் மறுஆக்கம் |  |
| 2014 | *ஹவ் ஓல்டு ஆர் யூ* | மலையாளம் |  |
| 2015 | *சிராகோடின்ஜியா கெனவல்கல்* | மலையாளம் |  |
| *மாரி* | தமிழ் |  |  |
| *இது என்ன மாயம்* | தமிழ் |  |  |
| 2017 | *விமானம்* | மலையாளம் |  |
| அவல் ஓரல் | மலையாளம் | சூர்யா தொலைக்காட்சியில் தொடர் | } |
# சத்ய பிரதா சாகு

**சத்ய பிரதா சாகு** (Sathya Pratha Sahoo) தமிழகத் தலைமை தேர்தல் அதிகாரி ஆவார். இவர் 2018 பிப்ரவரி 22 முதல் தமிழகத் தேர்தல் ஆணையராக நியமிக்கப்பட்டார். 2018 மார்ச் 15 ஆம் நாள் இப்பணியை ஏற்றுக்கொண்டார். இவர் 1997 ஆம் ஆண்டு இந்திய ஆட்சிப்பணி அலுவலர் ஆவார். இவர் ஒடிசா மாநிலத்தைச் சார்ந்தவர் ஆவார். முன்னதாக இவர் சென்னைப் பெருநகர குடிநீர் வடிகால் வாரியத்தின் நிர்வாக இயக்குநராக இருந்தார். நாடாளுமன்றத்திற்கும், தமிழ்நாட்டில் காலியாக உள்ள சட்டசபைத் தொகுதிகளுக்கும் தேர்தல் அறிவிக்கப்பட்டால் தயார் நிலையில் இருப்பதாகத் தெரிவித்தார். இவருக்கு முன்னதாக தமிழக தேர்தல் அதிகாரியாக ராஜேஷ் லகானி பதவியில் இருந்தார்.
# பெர்கமோன் அருங்காட்சியகம்

**பெர்கமோன் அருங்காட்சியகம்** (**Pergamon Museum**) ஜெர்மனி நாட்டின் பெர்லின் நகரத்தின் அருங்காட்சியகத் தீவில் அமைந்த பண்டைய கலை மற்றும் வரலாற்றுத் தொல்பொருட்களின் அருங்காட்சியகம் ஆகும். இவ்வருங்காட்சியகம் 1930-இல் துவக்கப்பட்டது.  
இவ்வருங்காட்சியகத்தில் பண்டைய அண்மை கிழக்கின் நகரங்களான பாபிலோன், உரூக், அசூர், பண்டைய எகிப்து, நினிவே நகரங்களில் அகழ்வாய்வு செய்த போது கிடைத்த தொல்பொருட்கள் காட்சிக்கு வைக்கப்பட்டுள்ளன.  
இவ்வருங்காட்சியகத்தில் தொல்லியல் சிறப்பு மிக்க நினைவுச்சின்னங்களில் புகழ்பெற்றவைகள் , கிமு 575 ஆண்டில் இரண்டாம் நெபுகாத்நேசர் நிறுவிய பாபிலோனின் இஷ்தர் கோயில் நுழைவாயில், பாபிலோனின் சிங்கம், சுடுமண் பலகைகளில் எழுதப்பட்ட சுமேரிய மொழியில் கிமு 2100-இல் எழுதப்பட்ட கில்கமெஷ் காப்பியம், அனதோலியாவின் கிபி இரண்டாம் நூற்றாண்டின் மெலிட்டஸ் வணிக வளாகத்தின் நுழைவாயில் மற்றும் உதுமானியப் பேரரசின் சத்தா அரண்மனை முகப்பு ஆகும்.
# 3-எப்டனால்

**3-எப்டனால்** (*3-Heptanol*) என்பது C<sub>7</sub>H<sub>16</sub>O. என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் ஆல்க்ககாலாகும். இதை ஐயுபிஏசி பெயரிடு முறையில் எப்டேன்-3-ஆல் என்று அழைக்கலாம். இதுவொரு படியா மூலக்கூறு ஆகும். எனவே (R)- மற்றும் (S)- மாற்றியன்கள் இச்சேர்மத்திற்கு உண்டு.
# தொரத்தி கெய்லி

**தொரத்தி மேரி கெய்லி** (1874-1955) பூசணவியல் வல்லுனர் (மைகோலோஜிஸ்ட்) ஆவார். 1927 ஆம் ஆண்டு டூலிப் முறிவு வைரசின் காரணமாக ஏற்படுகிறது என்பதை கண்டறிந்தவர்.
# தொரத்தி கெய்லி

## ஆரம்பகால வாழ்க்கை

இவர் இலங்கையில் பிறந்தார். தனது ஏழாவது வயதில் இலங்கையிலிருந்து இங்கிலாந்து சென்றார். இவரது தந்தை ரிச்சட் கெய்லி இலங்கையில் 14வது தலைமை நீதிபதியாக பதவி வகித்தார். மேரி கெய்லி ஸ்டம்போர்ட் உயர்நிலை பள்ளியில் கல்வி கற்றார். மேரி கெய்லி பல்கலைக்கழக கல்லூரிக்கு தோட்டக்கலை படிக்க செல்லும் முன் இலண்டன் பல்கலைக் கழகத்திற்குச் சென்றார்.  
ஸ்டம்போர்ட் பள்ளியில் கற்ற பின் ஜெர்மனிக்கு சென்று இசை பயின்றார். பல்கலைக்கழக கல்லூரியில் தோட்டக்கலையில் டிப்ளோமா பெற்றார். பல்கலைக்கழக கல்லூரிக்கு செல்லும் முன்னர் சிறிது காலம் விஞ்ஞானம் கற்றார். 1928 ஆம் ஆண்டு தன் கண்டுபிடிப்பை வெளியிட்டார். டூலிப் முறிவினால் எரிச்சல் அடைந்திருந்த உண்மையான நிறம் விரும்பும் ஆர்வலர்கள் இதனால் மகிழ்ச்சி அடைந்தனர். தொரத்தி பூஞ்சைகள் அவற்றின் இனப்பெருக்கம் தொடர்பான ஆய்வுகளில் ஈடுபட்டார்.  
இவர் 1938 இல் ஓய்வு பெற்றார். 1939 இல் பிரித்தானிய மைக்கோலோஜிகல் சங்கத்தின் துணைத் தலைவராக தேர்ந்தெடுக்கப்பட்டார்.
# மரிச்ஜாப்பி படுகொலைகள்

**மரிச்ஜாப்பி படுகொலைகள்** (Marichjhapi Massacre) என்பது மேற்கு வங்கம் மாநில சுந்தரவனக் காட்டிலுள்ள மரிச்ஜாப்பி தீவில் வசித்து வந்த வங்கதேசத்து தலித் அகதிகள் மீது 1979 ஆண்டு வாக்கில் நடந்த படுகொலையாகும். ஜோதி பாசு முதல்வராக இருந்த போது நடந்த இந்த நிகழ்வில் காவல்துறையின் துப்பாக்கிச் சூட்டிலும், பசிபட்டிணியிலும் ஆயிரக்கணக்கில் மக்கள் இறந்து போனார்கள்.
# மரிச்ஜாப்பி படுகொலைகள்

## பின்னணி

பாக்கிஸ்தானிலிருந்து கிழக்குப் பாக்கிஸ்தான் பிரிந்த பின்னர் இந்துக்கள் பலர் அகதிகளாக இந்தியா வந்தனர். உயர் மற்றும் நடுத்தர மக்கள் மேற்கு வங்காளத்தில் எளிதில் குடிபுகுந்தனர். ஆனால் பின்னர் அதிகமாக வந்த நாமசூத்திரர் என்றழைக்கப்படும் ஏழை தலித் மக்கள் வங்காளத்தில் குடிபுக முடியவில்லை. பின்னர் தண்டகாரண்யம் (ஒடிசா மற்றும் மத்தியப் பிரதேசம்) பகுதிகளுக்குக் கட்டாயப்படுத்தி அனுப்பி வைக்கப்பட்டனர்.
# மரிச்ஜாப்பி படுகொலைகள்

## நிகழ்வு

1978 ஆம் ஆண்டு வாக்கில் அதிகமாக அகதிகள் மேற்கு வங்க மாநிலத்திற்குள் வருகிறார்கள். அப்போது இருந்த ஜோதி பாசு தலைமையிலான இடது முன்னணி அரசு அகதிகளைச் சுமையாகக் கருதி கொள்கை முடிவை எடுக்கிறது. மேலும் அங்கு வசிப்பவர்களுக்கு பிறர் உணவு மற்றும் நீர் கொடுப்பதையும் தடுத்தனர். 31 ஜனவரி அன்று அங்கே வசிப்பர்கள் நாட்டு ஆயுதங்களுடன் காவல்துறையை தாக்கிய போது காவ்ல்துறை துப்பாக்கிச் சூட்டை நிகழ்த்தியது. 15 நாட்கள் கழித்து கல்கத்தா உயர் நீதிமன்றம் தலையிட்டு உணவு, நீர், மருத்துவ வசதிகளை அனுமதித்து ஆணை வெளியிட்டது.  
பொருளாதாரப் போக்குவரத்தைத் தடைசெய்தபின்னும் பலனில்லாததால் கட்டாயமாக அகதிகளை வெளியேற்றினர். ஊடகங்கள் அன்றைக்கு உள்ளே நுழையத் தடையும் விதிக்கப்பட்டது. இறந்தவர்களைக் காவல்துறையினர் நீரில் இட்டதாகவும், தப்பிக்க முயலும் போது நீரில் மூழ்கி இறந்ததாகவும் கூறுகின்றனர். இன்னும் சிலர் ஹிங்கால்கஞ்ச் மற்றும் கன்னிங் பகுதியருகே குடிபுகுந்தனர்.  
இறப்பு எண்ணிக்கையை உறுதி செய்யவில்லை. அதிகாரப்பூர்வமாக இருவர் இறந்தனர் என்கிற போதும் இதர தரவுகளின் படி ஆயிரக்கணக்காக உள்ளது. இந்த மக்களின் வழி வந்து கேம்பிரிட்ஜ் பல்கலைக்கழகத்தில் மேற்கு வங்கம் பற்றிய ஆய்வு செய்த ராஸ் மாலிக் என்பவர் எழுதிய **மரிச்ஜாப்பி** நூலில் 17 ஆயிரம் பேர் இறந்ததாகக் குறிப்பிடுகிறார்.
# காட்டு பையன் சார் இந்த காளி

**காட்டு பையன் சார் இந்த காளி **(*Kattu Paya Sir Intha Kaali*) 2018இல் வெளிவந்த தமிழ் அதிரடித் திரைப்படம் ஆகும். முதலில் இப்படத்திற்கு *கெட்ட பையன் சார் இந்த காளி* என்று பெயரிடப்பட்டது. இப்படத்தை எழுதி இயக்கியவர் யுரேகா. இதில் அறிமுக நாயகனாக ஜெய்வந்த் மற்றும் ராஜஸ்த்தானைச் சேர்ந்த நடிகை இரா அகர்வால் என்பவர் நாயகியாக அறிமுகமானார். மற்றும் ஆடுகளம் நரேன், மூணார் ரமேஷ் ஆகியோர் துணைப் பாத்திரங்களில் நடித்திருந்தனர். இப்படம் 2018 ஆகஸ்ட் அன்று வெளிவந்தது. பொதுவாக ரசிகர்களின் வரவேற்பை பெறவில்லை.
# காட்டு பையன் சார் இந்த காளி

## கதைச்சுருக்கம்

வட இந்திய மக்கள் தமிழ்நாட்டிற்கு வேலை நிமித்தமாக புலம் பெயர்ந்து வருவதும், எவ்வாறு குறைந்த ஊதியத்திற்கு இங்கு வேலைக்கு அமர்த்தப் படுகிறார்கள் என்பதும், அவர்கள் அன்றாட வாழ்க்கைக்காக இங்குள்ள தமிழக மக்களிடம் கடன் பெறுவதும், அக்கடன்ச்சுமை எவ்வாறு அவர்களை கடல் சுறா போல விழுங்குகிறது என்பதைப் பற்றியும் படத்தின் கதை கூறுகிறது.
# காட்டு பையன் சார் இந்த காளி

## நடிப்பு

ஜெய்வந்த்  
இரா அகர்வால் - மதுரையாக  
ஆடுகளம் நரேன்  
மூணார் ரமேஷ்  
அபிஷேக்  
மாரிமுத்து
# காட்டு பையன் சார் இந்த காளி

## தயாரிப்பு

இந்தப்படத்தின் தயரிப்பாளர் யுரேகாவே இதனை இயக்கியுள்ளார். ஏப்ரல் 2017இல் தொடங்கப்பட்ட இந்தப் படம் முதலில் "கெட்ட பையன் சார் இந்த காளி" என்று பெயரிடப்பட்டது. நடிகர் ரஜினிகாந்த் நடித்து 1978இல் வெளிவந்த *முள்ளும் மலரும்* என்ற தமிழ்த்திரைப்படத்தில் அவர் பேசிய பிரபல வசனமாகும். ஆனால் பின்னர், 2017ன் தொடக்கத்தில் இன்னொரு படத் தயாரிப்பு நிறுவனம் நடிகர் ரஜினிகாந்த் அவர்கள் பேசிய இதே வசனத்தைக் கொண்டு "கெட்ட பையன் சார் இவன்" என்ற பெயரில் தன் படத்திற்கு பெயரிட்டது. இந்த பெயர் குழப்பத்தின் காரணமாகவே இப்படத்திற்கு "காட்டு பையன் சார் இந்த காளி" எனப் பெயர் மாற்றப்பட்டது.. ''
# சூர்யோதயம் (திரைப்படம்)

**சூர்யோதயம்** (suryoyathayam) 1999 ஆம் ஆண்டு அக்டோபர் மாதம் 7 ஆம் தேதியன்று வெளிவந்த தமிழ் அதிரடித் திரைப்படமாகும். எல். வி. ஆதவன் இத்திரைப்படத்தை இயக்கியிருந்தார். இத்திரைப்படத்தில் முன்னணிக் கதாபாத்திரங்களில் விஜயசாந்தி, ரகுமான் ஆகியோரும் அவர்களுடன் இணைந்து விஜயகுமார், அனுஷா, நிழல்கள் ரவி, விஸ்வஜித், ஹரிராஜ், சார்லி மற்றும் குமரேசன் ஆகியோரும் நடித்திருந்தனர். கிரண் ஜின்ஜின் லாலா இத்திரைப்படத்தை தயாரித்திருந்தார். ஞானி இத்திரைப்படத்திற்கு இசையமைத்திருந்தார். மேலும் அக்டோபர் 7, 1999 ல் வெளியிடப்பட்டுள்ளது.
# சூர்யோதயம் (திரைப்படம்)

## கதைச்சுருக்கம்

பாலா (ரகுமான்) நன்றாக பாடக்கூடியவன். அவனும் அவனின் நண்பர்களான அஜித் (ஹரிராஜ்), அஜித்தின் பெண்நண்பி அமிர்தா (அனுசா), நம்பி (சார்லி), வில்சன் (குமரேசன்) ஆகியோர் ஒரு குழுவாக இணைந்திருர்தனர். அவர்களிற்கு ஒரு நல்ல நிகழ்ச்சி கூட கிடைக்கவில்லை. இதனால் அவர்கள் பிரபலமாவது கடினமாக காணப்பட்டது. ஒரு முறை ஒரு மேடை நிகழ்ச்சியில் அவர்கள் திறமையை காட்டுவதற்கு அவர்களுக்கு ஒரு சந்தர்ப்பம் கிடைக்கிறது. அதில் அவர்களின் முழுக்திறமையையும் வெக்ஷிக்காட்டுகின்றனர். இதனைப்பார்த்த பிரபல கச்சேரி ஒருங்கிணைப்பாளர் ஜே. ஆர். (விஜயகுமார்) அவர்களுக்கு இலங்கையில் ஒரு கச்சேரி நடாத்த சந்தர்ப்பம் வழங்குகிறார்.  
அதேசமயம் இந்தியாவின் பல்வேறு நகரங்களில் கொடூர தீவிரவாதத் தாக்குதல்கள் நடத்தப்படுகின்றது. தீவிரவாதிகள் ரிமோட் கட்டுப்பாட்டில் இயங்கும் கார்களை பயன்படுத்தி குண்டு வெடிப்பை நிகழ்த்தினர். சிபிஐ அதிகாரி இந்திரா (விஜயசாந்தி) தீவிரவாதிகளை பிடிப்பதற்காக நியமிக்கப்பட்டார். இவர் இறுதியாக தாவுட் (விஸ்வஜித்) எனும் தீவிரவாத கும்பலின் தலைவனை கைது செய்யினும் அவன் ஒரு வழியாக இந்திராவிடம் இருந்து தப்பித்து தகிஸ்தான் எனும் நாட்டிற்கு தப்பி விடுகிறான். தகிஸ்தான் மிக மோசமான குற்றங்கள் நடக்கும் நாடாகும்.  
ஜே. ஆர். இற்கும் இன்னொரு முகம் இருந்தது. அவர் சர்வதேச ஆயுத விற்பனை செய்பவர். மேலும் அவர் தீவிரவாதிகளுக்கு ஆயுதங்களையும் விற்றிருந்தார். ஜே. ஆர். , கண்ணன் மற்றும் அவர்களின் நண்பர்களும் ஒரு கச்சேரிக்காக தகிஸ்தானிற்கு வந்தனர். அங்கு ஜே. ஆர். மற்றும் தகிஸ்தானின் இரகசிய செயற்பாட்டாளர் இருவரும் சேர்ந்து தாவுட் மீது சந்தேகப்பட்டு அவனை கொன்றுவிடுகின்றனர். பின்னர் ஜே. ஆர். விஞ்ஞானி கலாதரன் (நிழல்கள் ரவி) வெடிகுண்டு தாக்குதலை தடுக்க வழிமுறை கண்டுபிடித்த படியால் அவரையும் கொன்று விடுகின்றான். பிறகு பாலாவிற்கு இவ்விடயங்கள் தெரிய அவன் அதனை அவனின் நண்பர்களிற்கு தெரியப்படுத்தும் போது ஜே. ஆர். இதனை அவதானித்து விட ஜே ஆர் இன் அடியாட்களால் பாலாவும் கொல்லப்பட்டு விடுகிறான். நம்பி, அஜித், வில்சன் ஆகியோர் தனது நண்பனிற்கு நீதியை பெற்றுகொடுப்பதோடு ஜே. ஆரின் சட்டத்திற்கு புறம்பான நடவடிக்கைகள் பற்றி இந்திராவிற்கு தெரிவித்து விடுகின்றனர். அதன் பின்னர் என்ன நடக்கிறது என்பதுதான் மீதிக்கதை.
# சூர்யோதயம் (திரைப்படம்)

## நடிகர்கள்

- விஜயசாந்தி - இந்திரா
- ரகுமான் - பாலா
- விஜயகுமார் - ஜே. ஆர்.
- அனுசா - அமிர்தா
- நிழல்கள் ரவி- கலாதரன்
- விஸ்வஜித் - தாவுட்
- ஹரிராஜ் - அஜித்
- சார்லி - நம்பி
- குமரேசன் - வில்சன்
- பிரதாபசந்திரன் - முதல்வர்
- குமரிமுத்து
- டெல்லி கண்ணன்
- பாண்டுரங்கம்
- பெகேடி சிவராம்
- பக்ரியர் - மலிக்
- உல்மஸ்
- ஹபிபா
- சபிதா பெரேரா
- வீரசிங்க ரணதுங்க
- சனுஜா விபிலி
- ஜகுவர் தங்கம் - விக்ரம்
- பி. எச். அப்துல் ஹமிட் - அவராகவே
# சூர்யோதயம் (திரைப்படம்)

## இசை

ஞானி இத்திரைப்படத்திற்கு இசையமைத்துள்ளார். 1999 ல் இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்வரிகளை கோவி கண்ணன் எழுதியுள்ளார்.
# சீடன் (2011 திரைப்படம்)

**சீடன்** (*Seedan*) திரைப்படம் 2011-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை சுப்பிரமணியம் சிவா எழுத, அமித் மோகன் தயாரித்தார். இத்திரைப்படத்தில் உன்னி முகுந்தன், அனன்யா, சுஹாசினி, விவேக், ஷீலா மற்றும் பலர் நடித்துள்ளனர். 2002-ல் வெளிவந்த 'நந்தனம்' என்ற மலையாள படத்திலிருந்து மறு ஆக்கம் செய்யப்பட்ட படமாகும். தனுஷ் இப்படத்தில் கௌரவ வேடத்தில் நடுத்துள்ளார் என்பது குறிப்பிடத்தக்கது.
# சீடன் (2011 திரைப்படம்)

## நடிகர்கள்

- தனுஷ் - சரவணன், கடவுள் முருகன்
- உன்னி முகுந்தன் - மனோ தினேஷ்
- அனன்யா - மஹாலக்ஷ்மி
- சுஹாசினி - தங்கம்
- விவேக் - கும்பிடிசாமி
- ஷீலா - அமிர்தவல்லி
- இளவரசு - மாதவ கவுண்டர்
- மீரா கிருஷ்ணன் - ஜானகி
- செல் முருகன் - கும்பிடிசாமி உதவியாள்.
# சீடன் (2011 திரைப்படம்)

## கதைச்சுருக்கம்

அமிர்தவல்லி (ஷீலா) என்ற வயதான பெண்மணிக்கு பணியாளாக வேலை செய்கிறாள் மகாலட்சுமி (அனன்யா). அந்த வீட்டில் இருக்கும் அனைவரும் அவைளை ஒரு வேலையாளாக கருதாமல், குடும்பத்தில் ஒருத்தராகவே கருதுகிறார்கள். இருந்தாலும், அவளே அனைத்து வேலைகளையும் செய்வதாகவே அமைகிறது. அவள் ஒரு முருக பக்தை. பழனியில் வசித்தாலும், அவளால் கோவிலுக்கு போக முடியவில்லை. அறிமுகம் இல்லாத ஒரு நபருடன் தனக்கு திருமணம் நடப்பதாக கனவு காணுகிறாள் மஹா. மறுநாள், கனவில் வந்த அதே நபர் அந்த வீட்டிற்கு வருகிறார். மஹா கனவில் கண்ட ஆண் மகன் அமிர்தவல்லியின் பேரன் மனோ (உன்னி முகுந்தன்) தான். துவக்கத்தில் சில தயக்கம் இருந்தாலும், இருவரும் ஒருவரையொருவர் காதல் செய்கிறார்கள்.  
மனோ தன் அன்னை தங்கதிற்கு (சுஹாசினி) அவர் பார்க்கும் பெண்ணையே திருமணம் செய்வதாக வாக்கு அளித்திருந்தான். ஆனாலும் மனோ மஹா காதலை பற்றி தன் அம்மாவிடம் சொல்ல தைரியம் வரவில்லை. இந்நிலையில், தங்கம் தன் மகன் மனோவிற்கு வேறு பெண் பார்க்கிறார். பின்னர் மனோ மஹா காதல் விவகாரம் தெரியவர, தங்கத்தால் அதை ஏற்றுக்கொள்ள முடியாமல், இருவரையும் ஒருவரையொருவர் மறந்துவிட சொல்கிறார். இந்த சம்பவங்களால், தங்கம், அமிர்தவல்லி, மனோ தவிர வீட்டில் உள்ள மற்ற அனைவரும் மஹாவை கீழ் தரமாக நடத்துகிறார்கள். அதனால் கோவம் கொண்ட மஹா, இனியும் தன் கடவுள் முருகன் மோகத்தில் முழிப்பதில்லை என்றுமுடிவு செய்தாள்.  
மாதவ கவுண்டர் (இளவரசு) சரவணனை (தனுஷ்) வீடு சமையல்காரராக வேலைக்கு வைக்கிறார். சரவணனின் சமையல் அனைவருக்கும் பிடித்திருந்தாலும், மஹாவிற்கு மட்டும் சுத்தமாக பிடிக்கவில்லை. அதே வீட்டில், கும்பிடிசாமியுடன் (விவேக்) சரவணன் தங்குகிறான்.கும்பிடிசாமி ஒரு போலி சாமியார் என்று கண்டறிந்த சரவணன், கும்பிடிசாமியை மிரட்டுகிறான். கும்பிடிசாமியின் உதவியுடன், மனோவிற்கும் மஹாவிற்கும் பொருத்தம் இல்லை என்று சொல்லவைக்கிறான் சரவணன். பின்னர் பல வேலைகள் செய்து, மஹாவையும் மனோவையும் சேர்த்து வைக்கிறான் சரவணன். தங்கமும், அமிர்தவல்லியும் திருமணத்த்திற்கு ஒப்புக்கொள்ள, திருமணநாளன்று சரவணனுக்கு நன்றி சொல்ல தேடுகிறார்கள். சரவணன் யார்? சரவணனுக்கு நன்றி சொன்னார்களா? மஹா மீண்டும் கடவுள் முருகன் முகத்தில் விழித்தாளா? போன்ற கேள்விகளுக்கு விடைகாணுதலே மீதி கதையாகும்.
# சீடன் (2011 திரைப்படம்)

## இசை

இந்த திரைப்படத்தின் இசையமைப்பாளர் தீனா ஆவார்.
| 1 | எனது | வி.வி.பிரசன்னா, ஜானகி ஐயர் |  |
| --- | --- | --- | --- |
| 2 | முன்பனி | சிரேயா கோசல் |  |
| 3 | ஒரு நாள் மட்டும் | சித்ரா |  |
| 4 | சரவண சமையல் | தனுஷ், ஹரிஹரன் |  |
| 5 | வல்லியம்மா | ஷங்கர் மஹாதேவன், சின்னப்பொண்ணு |  |
| 6 | யாதுமாகியே | ஷங்கர் மஹாதேவன், கவிதா கிருஷ்ணமூர்த்தி | } |
# சீடன் (2011 திரைப்படம்)

## விமர்சனம்

நவ்சன்னிங்.காம் ரோஹித் ராமச்சந்திரன் இப்படத்திற்கு 1/5 என்ற மதிப்பெண்ணை வழங்கினார்.
# மியோசிமின்

**id="5" |மியோசிமின்**  
| Names |  |
| --- | --- |
| ஐயுபிஏசி பெயர்
<div id="19">3-(3,4-இருஐதரோ-2*H*-பிர்ரோல்-5-ஐல்)பிரிடின்</div> |  |
| இதர பெயர்கள்
<div id="24">3-(1-பிரோலின்-2-ஐல்)பிரிடின்</div> |  |
| <div id="31">CAS Number</div> | <div id="35">
* <span title="www.commonchemistry.org">532-12-7</span><sup>&nbsp;<span>Y</span></sup>
</div> |
| <div id="41">3D model (JSmol)</div> | <div id="45">
* <span title="chemapps.stolaf.edu (3D interactive model)">Interactive image</span>
</div> |
| ChemSpider | <div id="54">
* <span title="www.chemspider.com">391011</span>
</div> |
| <span title="echa.europa.eu">ECHA InfoCard</span> | 100.165.015 |
| <div id="66">PubChem <abbr title="<nowiki&gt;Compound ID</nowiki&gt;">CID</abbr></div> | <div id="70">
* <span title="pubchem.ncbi.nlm.nih.gov">442649</span>
</div> |
| <div id="76">
<div id="77">InChI</div>  
* <div id="82"><div id="83">InChI=1S/C9H10N2/c1-3-8(7-10-5-1)9-4-2-6-11-9/h1,3,5,7H,2,4,6H2</div></div>
</div> |  |
| <div id="87">
<div id="88">SMILES</div>  
* <div id="93">n1cccc(c1)/C2=N/CCC2</div>
</div> |  |
| <div id="100">மூலக்கூற்று வாய்ப்பாடு</div> | <span title="Carbon">C</span><sub>9</sub><span title="Hydrogen">H</span><sub>10</sub><span title="Nitrogen">N</span><sub>2</sub> |
| வாய்ப்பாட்டு எடை | 146.19&nbsp;கி·மோல்<sup>−1</sup> &#x20; |
| <div id="113"><div id="114">Except where otherwise noted, data are given for materials in their standard state (at 25&nbsp;°C [77&nbsp;°F], 100&nbsp;kPa).</div></div> |  |
| - |  |
| } |  |  
**மியோசிமின்** (Myosmine) ஒரு ஆல்கலாய்டு ஆகும். இச்சேர்மம் புகையிலை மற்றும் இதர தாவரங்களில் காணப்படுகிறது. வேதியியல்ரீதியாக, இது நிக்கோடினோடு மிகவும் ஒத்த தன்மையைக் கொண்டுள்ளது.
# அஞ்சாலை

**அஞ்சாலை** அல்லது **கடல் பாம்பு** என்பது விலாங்கு இனத்தைச் சேர்ந்த ஒரு மீன் வகை ஆகும். இவை பெரும்பாலும் கடல்நீரிலேயே காணப்படுகின்றன. எனினும் ஒருசில மீன் வகைகள் நன்னீரிலும் காணப்படுகின்றன. இந்திய பெருங்கடலில் 57 வகையும், மன்னார் வளைகுடாவில் ஆறு வகை அஞ்சாலையும் காணப்படுகின்றன.
# அஞ்சாலை

## வகைகள்

கருப்பு அஞ்சாலை, புளியன் அஞ்சாலை, புள்ளி அஞ்சாலை, பூ அஞ்சாலை, வரி அஞ்சாலை, தவிட்டு அஞ்சாலை என்பன அவை. இதில், புள்ளி அஞ்சாலைக்கு சிறுத்தை அஞ்சாலை என்றொரு பெயர் உண்டு.
# அஞ்சாலை

## குணங்கள்

அஞ்சாலை மீன்கள் பவளப்பாறையின் இடுக்குகள், பொந்துகளில் மறைந்திருந்து வாழும். கடல் குச்சிகளை உண்டு வாழும் இவற்றின் குணம் விசித்திரமானதாகும். மீன் இனத்தைச் சேர்ந்தவை என்றாலும், மீன்களுக்குரிய செல்கள் இவற்றுக்கு இல்லை.  
பாம்பின் தோற்றம் கொண்ட இவை 150 செ. மீ. நீளத்துடனும், கண் சிறியதாக இருக்கும் என்பதால் பார்வையும் குறைவாகவே இருக்கும். இரவில் மட்டுமே வெளியே வரும் இவை, வேட்டையாடி உண்ணும் வழக்கம் கொண்டவை.  
மனிதனின் விரல்களைப் பார்த்தால் சதையை மட்டும் உறிஞ்சி உண்டுவிடும். இதனால் கடலுக்கடியில் வருபவர்கள் இவற்றை கண்டவுடன் தலைமறைவாகிவிடுவர். இவற்றை உணவாக யாரும் உட்கொள்வதில்லை. அலங்கார மீனுக்காக மட்டும் சிலரால் பிடிக்கப்படுகிறது.
# பா. தேவேந்திர பூபதி

**அ.பா. தேவேந்திர பூபதி (A.B.** Devendhira poopathy) "பூபதி" என்று தமிழ் இலக்கிய உலகில் பரவலாக அழைக்கப்படும் இவர் 1969 ஆம் ஆண்டு பிப்ரவரி 18 ல் பிறந்தவர். நவீனத் தமிழ் கவிஞராகவும், எழுத்தாளராகவும் அறியப்படும் இவர் தத்துவவியலின் பால் ஆர்வம் உடையவர். நவீனத் தமிழ் இலக்கியப் பரப்பில் தனித்துவமிக்க கவியாளுமையாக திகழ்பவர் . சங்கக் கவிதைகளைப் போல காலத்தில் நிலைத்து நிற்கும் பல சிறந்த கவிதைகளை எழுதி வருகிறார்.  
மேலும் சமகால தமிழ் கலை இலக்கிய முன்னேற்றத்திற்காக பல முயற்சிகளை கடவு அமைப்பு மற்றும் பதிப்பகத்தை உருவாக்கி அரங்கக் கூட்டங்கள் , இசை நிகழ்ச்சிகள் , கருத்தரங்குகள் , தொல்லியல் ஆராய்ச்சி மற்றும் விவாதங்கள் முன்னெடுத்து வருகிறார்.  
தமிழிசைக் கச்சேரி களின் வாயிலாக பல்வேறு இசை ஆளுமைகளோடு இணைந்து இசை நிகழ்ச்சிகளை நடத்தி வருகிறார்.  
மதுரை யதார்த்தா திரைப்பட இயக்கத்தின் தலைவராக வும் மதுரை சர்வதேச குழந்தைகள் திரைப்பட விழா வை இரண்டாயிரத்து ஆறாம் ஆண்டிலிருந்து நடத்தி வருகிறார்.  
சக தமிழ் கவிஞர்களை உற்சாகப்படுத்தும் விதமாக புத்தகத் திருவிழாக்களில் நவீன தமிழ்க் கவிதை வாசிப்பினை நடத்தி வருகிறார். தற்போதைய நாடாளுமன்ற உறுப்பினர்களான கனிமொழி கருணாநிதி மற்றும் தமிழச்சி தங்கப்பாண்டியன் மற்றும் கலாப்ரியா ,யூமா வாசுகி , மாலதி மைத்ரி , சுகிர்தராணி , சல்மா , யவனிகா க்ஷூராம் , லட்சுமி மணிவண்ணன் , கரிகாலன் , குவளைக் கண்ணன் போன்ற மூத்த கவிஞர்கள் நவீன கவிதை வாசிப்பில் பங்கேற்றிருக்கின்றர்.  
. இதுவரை ஏழு கவிதைத்தொகுப்புகளை எழுதியுள்ளார்.  
1 . பெயர்ச்சொல்  
2. வெளிச்சத்தின் வாசனை  
3. அந்தர மீன்  
4. ஆகவே நானும்  
5. முடிவற்ற நன்பகல்  
6.நடுக்கடல் மௌனம்.  
7. வாரணாசி  
இவரது கவிதைகள் கல்குதிரை , காலச்சுவடு , மணல் வீடு , உன்னதம் , புது எழுத்து , புதிய விசை , உயிரெழுத்து , உயிர்மை , சிலேட் , படிகம் , யாதுமாகி , காக்கைச் சிறகினிலே மற்றும் இந்தியா டுடே , ஆனந்த விகடன் , கல்கி , சண்டே இந்தியன் போன்ற பத்திரிகைகளில் வெளிவந்துள்ளன.
# பா. தேவேந்திர பூபதி

## பிறப்பும் கல்வியும்

தமிழகத்தில் உள்ள பழநியின் வடகோடியில் உள்ள குபேரப்பட்டினம் என்ற ஊரில் பிறந்துள்ளார்.
# பா. தேவேந்திர பூபதி

## கவிதை தொகுப்புகள்

இவர் வெளியிட்டுள்ள கவிதைத் தொகுப்புகள்:
- "பெயற்சொல்"- 2003
- "வெளிச்சத்தின் வாசனை" - 2005
- "அந்தரமீன்" - 2007
- "முடிவற்ற நண்பகல்" - 2010
- "ஆகவே நானும்" - 2012
- "நடுக்கடல் மௌனம்" - 2014
- வாரணாசி - 2016  
தமிழ் இலக்கியம், இசை, கலாச்சாரம் இவைகளை வளர்த்தெடுப்பதை நோக்கமாகக் கொண்டு தேவேந்திர பூபதியாலகடவு அமைப்பு 2003 ல் துதுவங்கப்பட்டது. இந்த அமைப்பு இதுவரை பல்வேறு இலக்கிய நிகழ்வுகம்ளமற்றும் இசை / தொல்லியல் ை நடத்தியிருக்கிறது.  
இந்த அமைப்பு, முதன்முறையாக திருநெல்வேலி மாவட்டத்தில் எழுத்தாளர் திரு எஸ். ராமகிருஷ்ணன் எழுதியநெடுங்குருதிநாவலின் விமர்சனக் கூட்டத்தோடு ஆரம்பித்து அவரின் அரவான் நாடகத்தை முதன்முறையாக அரங்கேற்றி தன் இலக்கியப் பணியைத் துவக்கியது. அதன்பின் மதுரையில் மெய்ப்பொருளியல் கவிதை கருத்தரங்கம் மற்றும் தேவேந்திரபூபதியின்பெயற்சொல்கவிதை நூல் வெளியீட்டு விழாவை அரங்கேற்றியது. இதுவரை இந்த அமைப்பின் மூலமாய் சுமார் ஐம்பதிற்கும்் மேற்பட்ட இலக்கிய நிகழ்வுகள் நடத்தப்பட்டுள்ளன.
# பா. தேவேந்திர பூபதி

## விருதுகள் மற்றும் பிற பணிகள்

பூபதி 'கடவு' என்ற பெயரில் பதிப்பகம் ஒன்றையும் நடத்தி வருகிறார். இதன்மூலம் அ. ர. பத்மநாபன் எழுதிய பாரதியின் முழுமையான வாழ்க்கை வரலாற்று நூலான 'சித்ரபாரதி' எனும் நூலை காலச்சுவடு பதிப்பகத்துடன் இணைந்து வெளியிட்டுள்ளார். ஒவ்வொன்றும் சுமார் 1500 பக்கங்களைக் கொண்ட தமிழ் இசைக்கான இலக்கண நூலையும் தமிழ் இசைக்கான இலக்கிய நூலையும் வெளியிட்டுள்ளார். கூடல் என்ற பெயரில் ஒவ்வொரு ஆண்டும் தமிழின் நவீன படைப்பாளிகள் சங்கமிக்கும் நிகழ்வு ஒன்றையும் தமிழகத்தின் வெவ்வேறு பகுதிகளில் நடத்திவருகிறார்.  
தமிழரசி இதழின் பொற்கிழி கவிஞர் பாரதி இலக்கிய சங்கம் விருது, கவிதைக்கான களம் புதிது விருது 2012 என பல விருதுகளைப் பெற்றுள்ளார்.
# தெலுங்கு எழுத்தாளர்களின் பட்டியல்

தெலுங்கு மொழி எழுத்தாளர்களின் பட்டியல்  
- அக்கினேனி குடும்பராவ்
- அஞ்சநேயுலு குந்துர்தி
- அன்னமாச்சாரியார்
- ஆதிபட்ல நாராயண தாஸு
- உமர் ஆலீஷா
- எண்டமூரி வீரேந்திரநாத்
- எல். ஆர். ஸ்வாமி
- கந்துகூரி வீரேசலிங்கம்
- கரிகபாடி நரசிங்காராவு
- கவிகொண்டல வெங்கடராவ்
- கனுபர்தி வரலக்ஷ்மாம்ம
- கா. ஸ்ரீ. ஸ்ரீ
- கிடுகு வெங்கட ராமமூர்த்தி
- குடிபதி வெங்கடாசலம்
- குரஜாட அப்பாராவு
- கெ வரலக்ஷ்மி
- கே. எஸ். கோதண்டராமய்யா
- கேசவரெட்டி
- கேது விஸ்வநாத ரெட்டி
- கொடவடிகண்டி குடும்பராவு
- சமுத்ரால ராகவாசார்ய
- சமுத்ரால ராமநுஜாசார்ய
- சார்லஸ் பிலிப் ப்ரௌன்
- சி. நாராயணரெட்டி
- சோமயஜுலு சகண்டி
- தனிகில்லா பரணி
- தாசரதி கிருஷ்ணமாசார்ய
- திக்கனா
- திரிபுரனேனி இராமசாமி
- திரிபுரனேனி இராமசாமி
- திரிபுரனேனி கோபிசந்த்
- திரிபுரனேனி மஹாரதி
- துக்கிரால கோபாலகிருஷ்ணய்யா
- தெந்நேடி ஹேமலதா
- த்விவேதுல விசாலாக்ஷி
- நந்நய்யா
- நரிசெட்டி இந்நய்ய
- நாயநி கிருஷ்ணகுமாரி
- பண்டாரு அச்சமாம்ப
- பரவஸ்து சின்னய்யா சூரி
- பராகோ
- பாபினேனி நாராயணதாஸு
- பார்கவி ராவ்
- பாலகங்காதர திலக் தேவாரகொண்ட
- பேருகு ராமகிருஷ்ண
- பொத்தன பொம்மெரா
- போபூரி லலிதாகுமாரி
- முத்துப்பழனி
- மோலா
- ரங்கநாயகம்மா
- ராமிரெட்டி துவ்வுரு
- ராஜாராம் மதுராந்தகம்
- வாசிரெட்டி சீதாதேவி
- விஸ்வநாத சத்யநாராயண
- வெங்கடேஷ்வர ராவ்
- வேமனா
- ஜக்கனா
- ஜோஸ்வா குர்ராம்
# கிளிசரைல் டையசிட்டேட்டு

**கிளிசரைல் டையசிட்டேட்டு** (*Glyceryl diacetate*) என்பது C<sub>7</sub>H<sub>12</sub>O<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். உணவுக் கூட்டுப்பொருளான இச்சேர்மத்திற்கு ஐரோப்பிய ஒன்றிய எண்ணாக ஐ1517 என்று அளிக்கப்பட்டுள்ளது. பொதுவாக இந்த டைகிளிசரைடை டையசிட்டின் என்ற பெயரால் குறிப்பிடுவார்கள். கிளிசரால், அசிட்டிக் அமிலம் மற்றும் அசிட்டிக் நீரிலி போன்ற அசிட்டைலேற்றும் முகவர்கள் ஆகியனவற்றின் டை எசுத்தராக இது வகைப்படுத்தப்படுகிறது . பாகுத்தன்மையுடன் நிறமற்றும் மணமற்றும் அதிக கொதிநிலை கொண்ட சேர்மமாக கிளிசரைல் டையசிட்டேட்டு கருதப்படுகிறது. 1,2-கிளிசரைல் டையசிட்டேட்டு, 1,3-கிளிசரைல் டையசிட்டேட்டு ஆகிய இரண்டு மாற்றியன்களின் கலவை கிளிசரைல் டையசிட்டேட்டு எனப்படுகிறது .
# சுப்மன் கில்

**சுப்மன் கில் (**Shubman Gill பிறப்பு:செப்டம்பர் 8, 1999) இந்தியத் துடுப்பாட்ட அணி வீரர் ஆவார். வலதுகை மட்டையாளரான இவர் பஞ்சாப் அணி சார்பாக முதல் தரத் துடுப்பாட்டப் போட்டிகளில் விளையாடி வருகிறார். 2017- 2018 ஆம் ஆண்டில் நடைபெற்ற ரஞ்சிக் கோப்பைத் தொடரில் வங்காள அணிக்கு எதிராக அறிமுகமானார். அறிமுகப் போட்டியில் அரைநூறு ஓட்டங்களும் இரண்டாவது போட்டியில் 29 ஓட்டங்களையும் எடுத்தார். 2019இல் நியூசிலாந்துக்கு எதிரான தொடரில் இவர் சர்வதேச ஒருநாள் பன்னாட்டுத் துடுப்பாட்டப் போட்டியில் அறிமுகமானார்.
# சுப்மன் கில்

## ஆரம்பகால வாழ்க்கை

கில் செப்டம்பர் 8, 1999 இல் பசில்கா, பஞ்சாபில் பிறந்தார். இவரின் தந்தை லக்விந்தர் சிங் துடுப்பாட்ட வீரராக வேண்டும் என விரும்பினார். ஆனால் அது நிறைவேறாமல் போகவே தனது மகனை துடுப்பாட்ட வீரராக்க நினைத்தார். பின் பஞ்சாப் துடுப்பாட்ட வாரிய அரங்கிற்கு அருகில் வாடைக்கு குடிபெயர்ந்தனர்.  
மூன்று வயது முதல் துடுப்பாட்டம் விளையாடியதாகவும், அந்தக் காலகட்டத்தில் பொம்மைகள் வேண்டாமென்று மட்டை மற்றும் பந்துகள் கேட்டதாகவும் அதனுடனே தூங்கியதாகவும் இவரது தந்தை லக்வந்தர் சிங் கூறினார்.